02022D0339 — DA — 23.05.2022 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:





Berigtiget ved:









▼B

RÅDETS AFGØRELSE (FUSP) 2022/339

af 28. februar 2022

om en bistandsforanstaltning inden for rammerne af den europæiske fredsfacilitet til støtte for Ukraines væbnede styrker







Artikel 1

Oprettelse, mål, anvendelsesområde og varighed

1. Der oprettes hermed en bistandsforanstaltning, som skal finansieres inden for rammerne af den europæiske fredsfacilitet (EPF) (»bistandsforanstaltningen«), til fordel for Ukraine (»modtageren«).

2. Målet med bistandsforanstaltningen er at bidrage til at styrke Ukrainske væbnede styrkers kapaciteter og modstandsdygtighed med henblik på at forsvare Ukraines territoriale integritet og suverænitet og beskytte civilbefolkningen mod den fortsatte militære aggression.

3. For at nå målet i stk. 2 finansierer bistandsforanstaltningen levering af ikkedødbringende udstyr og forsyninger som f.eks. personlige værnemidler, førstehjælpsudstyr og brændstof til Ukraines væbnede styrker.

▼M2

4. Bistandsforanstaltningens varighed er 60 måneder fra vedtagelsen af denne afgørelse.

▼B

Artikel 2

Finansielle ordninger

▼M3

1. Det finansielle referencegrundlag til dækning af udgifterne i forbindelse med bistandsforanstaltningen udgør 160 000 000 EUR.

▼B

2. Alle udgifter forvaltes i overensstemmelse med afgørelse (FUSP) 2021/509 og reglerne for gennemførelse af indtægter og udgifter, der finansieres inden for rammerne af EPF.

▼M3

3. I overensstemmelse med artikel 29, stk. 5, i afgørelse (FUSP) 2021/509 kan administratoren for bistandsforanstaltninger indkalde bidrag op til 160 000 000 EUR efter vedtagelsen af nærværende afgørelse. De bidrag, som indkaldes af administratoren for bistandsforanstaltninger, må kun benyttes til at betale udgifter inden for de grænser, der er godkendt af udvalget nedsat ved afgørelse (FUSP) 2021/509, i ændringsbudgettet for 2022 og de efterfølgende års budgetter svarende til bistandsforanstaltningen.

4. Udgifter i forbindelse med gennemførelsen af bistandsforanstaltningen er støtteberettigede fra den 1. januar 2022 og indtil en dato, der fastsættes af Rådet. De maksimale støtteberettigede udgifter, der er afholdt inden den 11. marts 2022, udgør 50 000 000 EUR.

▼B

Artikel 3

Ordninger med modtageren

1. Den højtstående repræsentant indgår de nødvendige ordninger med modtageren for at sikre dens overholdelse af folkeretten, navnlig den internationale menneskerettighedslovgivning og den humanitære folkeret, og artikel 62, stk. 2, i afgørelse (FUSP) 2021/509 som en betingelse for ydelse af støtte inden for rammerne af bistandsforanstaltningen.

2. De ordninger, der er omhandlet i stk. 1, skal omfatte bestemmelser om suspension og ophævelse af støtten inden for rammerne af bistandsforanstaltningen, hvis modtageren ikke opfylder forpligtelserne i stk. 1.

Artikel 4

Gennemførelse

1. Den højtstående repræsentant er ansvarlig for at sikre gennemførelse af denne afgørelse i overensstemmelse med afgørelse (FUSP) 2021/509 og med reglerne for gennemførelse af indtægter og udgifter, der finansieres inden for rammerne af EPF, med den integrerede metodologiske ramme for vurdering og fastlæggelse af de krævede foranstaltninger og kontroller med henblik på bistandsforanstaltninger inden for rammerne af EPF.

2. Det udvalg, der er nedsat ved afgørelse (FUSP) 2021/509, fastlægger nærmere, hvilken type og mængde af støtte der skal finansieres inden for rammerne af bistandsforanstaltningen, under hensyntagen til de prioriteter, der er anbefalet af Den Europæiske Unions Militærstab med henblik på at opfylde de ukrainske væbnede styrkers behov.

3. Administratoren for bistandsforanstaltninger skal på grundlag af oplysninger fra gennemførelsesaktøren/-erne aflægge rapport til det udvalg, der er nedsat ved afgørelse (FUSP) 2021/509, om levering af udstyr, herunder mængder, typer og eventuelle øvrige relevante oplysninger med henblik på yderligere opfølgning og overvågning.

4. Gennemførelsen af den aktivitet, der er omhandlet i artikel 1, stk. 3, kan varetages af: a) Østrigs forsvarsministerium b) Belgiens forsvarsministerium c) Bulgariens forsvarsministerium d) Kroatiens forsvarsministerium e) Cyperns forsvarsministerium f) Tjekkiets forsvarsministerium g) Danmarks forsvarsministerium h) det estiske Center for Forsvarsinvesteringer (ECDI) på vegne af Estlands forsvarsministerium i) Finlands forsvarsministerium j) Frankrigs forsvarsministerium ▼M3 k) Tysklands forsvarsministerium og forbundsministerium for indenrigsanliggender og lokalsamfund ▼B l) Grækenlands forsvarsministerium m) Ungarns forsvarsministerium n) Irlands forsvarsministerium o) Italiens forsvarsministerium ▼C2 p) Letlands forsvarsministerium og Letlands Statsforsvars Center for Logistik og Indkøb ▼B q) Litauens forsvarsministerium r) forsvarsdirektoratet under Luxembourgs udenrigs- og europaministerium s) Maltas ministerium for indre anliggender, national sikkerhed og retshåndhævelse t) Nederlandenes forsvarsministerium u) Polens forsvarsministerium v) Portugals forsvarsministerium w) Rumæniens forsvarsministerium x) Den Slovakiske Republiks forsvarsministerium y) Sloveniens forsvarsministerium z) Spaniens forsvarsministerium aa) Sveriges forsvarsministerium/de svenske væbnede styrker.

Artikel 5

Støtte fra medlemsstaterne

1. Medlemsstaterne skal overveje at yde finansiel og logistisk støtte til Ukraine, herunder levering af værnemidler.

2. Medlemsstaterne tillader transit af militært udstyr, herunder ledsagende personale, gennem deres område, herunder deres luftrum.

Artikel 6

Overvågning, kontrol og evaluering

1. Den højtstående repræsentant sikrer overvågning af modtagerens opfyldelse af de forpligtelser, der fastsættes i overensstemmelse med artikel 3. En sådan overvågning skal skabe bevidsthed om konteksten og risiciene for tilsidesættelse af de forpligtelser, der fastsættes i overensstemmelse med artikel 3, herunder krænkelser af den internationale menneskerettighedslovgivning og den humanitære folkeret begået af enheder i Ukraines væbnede styrker, som støttes inden for rammerne af bistandsforanstaltningen.

2. Kontrollen af forsyninger efter afsendelse tilrettelægges på en måde, der er i overensstemmelse med den integrerede metodologiske ramme for vurdering og fastlæggelse af de krævede foranstaltninger og kontroller med henblik på bistandsforanstaltninger inden for rammerne af EPF.

Artikel 7

Rapportering

I gennemførelsesperioden forelægger den højtstående repræsentant halvårlige rapporter om gennemførelsen af bistandsforanstaltningen for PSC i overensstemmelse med artikel 63 i afgørelse (FUSP) 2021/509.

Artikel 8

Suspension og ophævelse

PSC kan beslutte helt eller delvis at suspendere gennemførelsen af bistandsforanstaltningen i overensstemmelse med artikel 64 i afgørelse (FUSP) 2021/509.

PSC kan også henstille, at Rådet ophæver bistandsforanstaltningen.

Artikel 9

Ikrafttræden

Denne afgørelse træder i kraft på dagen for vedtagelsen.

Den anvendes fra den 1. januar 2022.